Цкъа шен доттаг1а 1абдул-Къедар волчу хьошалг1а Баби-юьрта ваханчохь цхьа оьрсийн эпсар вевзинера Исмайлин Дудина. Иза паччахьан эскаран полковник вара, Петарбухера Семеновски полкан эскаран хьаькам. Декабристашна г1о дина аьлла 1825-чу шарахь махках а ваьккхина Кавказе хьажийнера иза нохчашна дуьхьал т1ом беш долчу эскаре. Дуда муха, х1ун стаг ву хиъча, цо дийцира ша паччахьан эскарехь дошлой 1амош инструктор вара аьлла. Динбере т1еман хьелашкахь муха хила веза гайтина ца 1аш, цунна тур-шаьлта лелон, говр буха а вахана тапча тоха, хаьхкина воьддушехь нийса топ тоьхна мостаг1 вожон а 1амадо ша, бохура эпсаро. Нагахь жима б1о 1амо лаахь ша кийча ву элира Смирнов Вячеслав Ивановича.